open-index/open-wikipedia-markdown huggingface dataset:
Liste over byer i Sør-Korea

**Liste over byer i Sør-Korea** viser til de urbane administrative enhetene «Si» (by) i Sør-Korea, samt de største byene som er egne administrative enheter på linje med provinsene («Do»). Provinsene inndeles i «Si» og i de mindre urbane områdene «Gun» (by), se egen liste over sørkoreanske fylker.

## Byer
* Seoul (Seoul Teukbyeolsi; 서울 특별시)
* Busan (Busan Gwangyeoksi; 부산 광역시; 釜山廣域市)
* Daegu (Daegu Gwangyeoksi; 대구 광역시; 大邱廣域市)
* Incheon (Incheon Gwangyeoksi; 인천 광역시; 仁川廣域市)
* Gwangju (Gwangju Gwangyeoksi; 광주 광역시; 光州廣域市)
* Daejeon (Daejeon Gwangyeoksi; 대전 광역시; 大田廣域市)
* Ulsan (Ulsan Gwangyeoksi; 울산 광역시; 蔚山廣域市)
* Sejong by (Sejong er en spesiell selvstyrt by; Sejong Teukbyeol Jachisi; 세종 특별자치시; 世宗特別自治市)
* Jeju (Jeju er en spesiell selvstyrt provins; Jeju Teukbyeol Jachido; 제주특별자치도; 濟州特別自治道, kortform Jeju-do, 제주도, 濟州道)
** *Hovedstad:* Jeju
** *By:* Seogwipo

* Gyeonggi (Gyeonggi-do, 경기도, 京畿道)
** *Hovedstad:* Suwon
** *Byer:* Ansan Anseong Anyang Bucheon Dongducheon Gimpo Goyang Gunpo Guri Gwacheon Gwangju Gwangmyeong Hanam Hwaseong Icheon Namyangju Osan Paju Pocheon Pyeongtaek  Seongnam Siheung Uijeongbu Uiwang Yangju YonginYeoju

* Gangwon (Gangwon-do, 강원도, 江原道 eller 남-강원도, 南江原道)
** *Hovedstad:* Chuncheon
** *Byer:* Donghae Gangneung Samcheok Sokcho Taebaek Wonju

* Nord-Chungcheong (Chungcheongbuk-do, 충청북도, 忠清北道) 
** *Hovedstad:* Cheongju
** *Byer:* Chungju Jecheon

* Sør-Chungcheong (Chungcheongnam-do, 충청남도, 忠清南道) 
* * *Hovedstad:* Daejeon
** *Byer:* Asan Boryeong Cheonan Dangjin Gongju Nonsan Seosan Gyeryong

* Nord-Jeolla (Jeollabuk-do, 전라북도, 全羅北道) 
** *Hovedstad:* Jeonju
** *Byer:* Gimje Gunsan Iksan Jeongeup Namwon

* Sør-Jeolla (Jeollanam-do, 전라남도, 全羅南道) 
** *Hovedstad:* Muan
** *Byer:* Gwangyang Mokpo Naju Suncheon Yeosu

* Nord-Gyeongsang (Gyeongsangbuk-do, 경상북도, 慶尚北道) 
** *Hovedstad:* Daegu
** *Byer:* Andong Gimcheon Gumi Gyeongju Gyeongsan Mungyeong Pohang Sangju Yeongcheon Yeongju

* Sør-Gyeongsang (Gyeongsangnam-do, 경상남도, 慶尚南道) 
** *Hovedstad:* Changwon
** *Byer:* Geoje Gimhae Jinhae Miryang Sacheon Tongyeong Yangsan

## De 20 mest befolkningsrike byene i Sør-Korea

## Se også
*Sør-Koreas administrative enheter
*Koreanske byer med særstatus
*Nord-Koreas administrative enheter
*Liste over nordkoreanske byer
*Koreas regioner

## Eksterne lenker
* Korean Statistical Information Service
Ulsan

**Ulsan** (*Ulsan Gwangyeoksi*) er en storby i Sør-Korea. Byen er landets sjuende største by målt etter innbyggertall og ligger i det sørøstre hjørnet av Koreahalvøya 70&nbsp;km nord for Busan.

Ulsan er et sørkoreansk industrilokomotiv, og ligger i hjertet av det som kalles *Ulsan industriområde*, der verdens største bilfabrikk ligger, eid av Hyundai Motor,, foruten verdens største skipsverft, Hyundai Heavy Industries, og verdens største oljeraffineri, eid av SK Energy. I 2008 hadde Ulsan et bruttonasjonalprodukt per innbygger på 63,817 USD, som er landets absolutt høyeste (Sør-Korea i 2007: 31.095 USD). Alene ville byen vært verdens tredje mest velstående økonomi, høyere enn Norge, Singapore, USA, Hongkong og Sveits.

Byen er hjem for K-League-laget Ulsan Hyundai Horang-i (Ulsan Hyundai Tigre), som etter Fotball-VM 2002, flyttet fra tidligere hjemmearena i Jung-gu, som nå tilhører kommunen, til Munsu Cup Stadium, der flere av kampene under VM foregikk. Ulsan har også et annet fotballag, Ulsan Hyundai Mipo Dockyard, som spiller i amatørligaen Korea National League. I byen ligger University of Ulsan.

## Geografi
### Klima

## Administrativ inndeling
Ulsan er inndelt i fire gu (bydeler) og ett gun (fylke). 

## Søster- og vennskapsbyer
*  Ahmadabad, Gujarat, India (1965)
*  Hagi, Japan (1968)
*  Hualien, Taiwan (1981)
*  Portland, Oregon, USA (1987)
*  Changchun, Jilin, Kina (1994)
*  Tomsk, Tomsk oblast, Russland (2003)
*  İzmir, Tyrkia (2002)
*  Santos, São Paulo, Brasil (2002)
*  Khánh Hòa, Vietnam (2002)

## Se også
* Sør-Koreas administrative enheter
* Liste over regioner i Korea

## Referanser


## Eksterne lenker
* 
*  Ulsan Gwangyeoksi: Offisielt nettsted
*  Nettsted for utlendinger
Sankt Elms ild

**Sankt Elms ild** (engelsk: ) er en svak duskformet elektrisk utladning fra oppstikkende gjenstander som fjelltopper, tårnspir, lynavledere og mastetopper. Den syns i mørket som et svakt lysende, oppadrettet lysskinn rundt disse gjenstandene – ofte sammen med et sprakende lyd for den som befinner seg tilstrekkelig nær. Fenomenet forekommer når den elektriske feltstyrken, for eksempel på grunn av en nærliggende tordensky, er tilstrekkelig høy.

Sankt Elms ild har i folketroen blitt sett som et forvarsel – iblant om gode ting, iblant om forestående ulykker. Til sjøs er Sankt Elms ild ganske vanlig fra mastetopper og metallgjenstander i riggen, og det fins flere sagn om opprinnelsen. Det ene går ut på at St. Erasmus, også kalt St. Elmo, skal ha omkommet under en storm til sjøs, og i sitt dødsøyeblikk lovet at han med lys skulle lede sjøfarende trygt i havn (portugisisk: *corpo santo*: «helgenkropp»). Et annet forteller at St. Erasmus i en storm tente et lys som tross uværet brant med klar flamme. Et tredje at helgenen ble reddet fra å drukne av en sjømann, og lovet å i fremtiden varsle sjøfarende om dårlig vær.

I 1982 rapporterte både passasjerer og mannskap på en Boeing 747 fra *[[British Airways]]* at de hadde observert Sankt Elms ild på flykroppen da maskinen fløy inn i en sky av vulkansk aske. Fenomenet viste seg å skyldes askepartikler som glødet etter sammenstøt med flyet. Se artikkel: * [[British Airways Flight 9]]*

## Referanser


## Eksterne lenker
* 
* Den hellige Erasmus, Katolsk.no
* Den salige Peter González («San Telmo»), Katolsk.no
Lurtz

**Lurtz** er en Uruk-Hai fra den første filmen i trilogien *[[Ringenes herre]]*. Han finnes ikke i noen av J.R.R. Tolkiens bøker fordi figuren ble skapt spesielt for Peter Jacksons film ''Ringens brorskap''.

Lurtz var den første av Sarumanns Uruk-haier (en type menneske-orker) som ble skapt, og han ledet Uruk-hai-orkene som angrep brorskapet ved Amon Hen. Det så også ut til at Lurtz var den største av Uruk-haiene. I boken blir Boromir drept av en eller flere navnløse orker; han ble *gjennomboret av mange piler*. I filmen dreper Lurtz Boromir ved å skyte ham tre ganger. Deretter drepte Aragorn Lurtz etter en kort kamp, og halshugde ham. I filmen overtok Uglúk ledelsen av Uruk-haienes følge etter at Lurtz ble drept, mens Uglúk i bøkene var Uruk-haienes leder fra begynnelsen.

Jackson og hans medskrivere kan ha avledet navnet *Lurtz* fra Tolkiens orkiske språk, spesielt navnet *Lugburz*.

Lurtzs navn blir aldri nevnt i filmen, det er bare kjent fra ekstramaterialer. Til tross for at det var usikkerhet rundt denne nye figuren, ble det ingen større forskjell mellom ham og andre orkledere som allerede er presentert i bøkene.

Lurz ble spilt av den New Zealandske skuespilleren Lawrence Makoare.
Aslak Borgersrud

**Aslak Øgrim Borgersrud** (født 1978) er en norsk musiker og journalist. Han er kjent fra den venstreradikale rap-gruppa Gatas Parlament, hvor han sammen med broren Elling Borgersrud og Don Martin lagde samfunnskritisk hiphop og rap. Borgersrud forlot Gatas Parlament sommeren 2011. Han har også vært med i gruppen Samvirkelaget. Borgersrud har siden 2011 jobbet som journalist i *[[Dagsavisen]]*.

## Liv og virke (utvalg)

### Musikk
Gatas Parlament ble startet i 1993 og utga året etter EP-en *[[Autobahn til Union]]*. Gruppa holdt mange konserter i åra som fulgte, men debutalbumet *[[Holdning over underholdning|Holdning over Underholdning]]* kom ikke ut før i 2001.

Sammen med Igor Dunderovic ga Borgersrud i 2014 ut barneplata *Feil side av låven*. For albumet ble de to nominert til Spellemannprisen 2014 i klassen barnemusikk.

### Film og TV
I 1993 spilte Borgersrud i flere norske filmproduksjoner, blant annet langfilmen *Høyere enn himmelen.* Han spilte også «Påsan» i *[[Midt i smørøyet]]* på NRK. I 2010 var han en av deltakerne i programserien *[[Maestro (TV-program)|Maestro]]* på NRK1.

### Journalistikk
Borgersrud har jobbet i flere år som IT-journalist. Fra 1997 til 2002 var han ansatt i *[[Computerworld]]*, i tillegg til å arbeide som frilanser for andre datablader. Siden 2011 har Borgersrud vært ansatt i *[[Dagsavisen]]*. Han har også vært aktiv i Norsk Journalistlag og blant annet sittet i styret til Oslo Journalistklubb.

### Politikk
Borgersrud var i flere år aktiv i Rød Ungdom. 

## Familie
Borgersrud er sønn av Leikny Øgrim og historikeren Lars Borgersrud. Han er nevø av journalisten, forfatteren og politikeren Tron Øgrim og barnebarn av fysikeren Otto Øgrim.

## Referanser


## Eksterne lenker
* 
* 
*  Gatas Parlament
Nea-Nidelvvassdraget

**Nea-Nidelvvassdraget** er et vassdrag i kommunene Tydal, Selbu og Trondheim i Trøndelag. Vassdraget har et nedbørsfelt på 3100&nbsp;km² og strekker seg 160&nbsp;km fra svenskegrensa i Sylan og ut til Trondheimsfjorden. Trondheim Energiverk har 15 kraftverk i vassdraget som er sterkt regulert. Den totale produksjonen er 2600&nbsp;GWh i et normalt år. Utbyggingen begynte allerede i 1890 med utbyggingen av Øvre Leirfoss kraftverk.

Viktige elver i Nea-Nidelvvassdraget er Nidelva, Nea, Rotla, Lødølja og Tya. Av større innsjøer kan nevnes Selbusjøen, Stor-Drakstsjøen, Sørungen, Storslindvatnet, Finnkoisjøen, Stuggusjøen, Esandsjøen og Sylsjøen.

Nidelvvassdraget var *Fokusvassdrag 2007*. Dette er en oppmerksomhet fra NVE for å bevare og oppgradere norske vassdrag.

## Referanser
Hessdalen

**Hessdalen** er en vel 12 km lang fjelldal som ligger i Holtålen kommune i Trøndelag, om lag 120 km sør for Trondheim. Det bor ca. 150 mennesker i dalen.

Hessdalen er blitt kjent etter at det fra desember 1981 ble sett uforklarlige lysfenomener i dalen, og folk begynte å snakke om observasjoner av uidentifiserte flygende objekt. Lokalt har dette vært kalt *[[Hessdalsfenomenet]]*

## Se også
* Fenomenet i Hessdalen

## Eksterne lenker
* www.hessdalen.org 
* Triangelprosjektet i Hessdalen
* Kart over dalen
Skonto Riga

**Skonto FC (Skonto Riga)** er en latvisk fotballklubb, stiftet i 1991. Klubben spiller sine hjemmekamper på Skonto Stadion i Riga.

Skonto Riga har vunnet den latviske ligaen (Virsliga) 14 sesonger på rad, siden ligaen ble opprettet i 1991 til og med 2004. I 2005 ble de nummer 2, etter Liepājas Metalurgs.

## Meritter
* **Latvisk ligamesterskap** (14)
** 1991-2004
* **Latviske SSR-mesterskap** (1)
** 1991
* **Latvisk cup-vinner** (7)
** 1992, 1995, 1997, 1998, 2000-2002

## Kjente spillere
* Marians Pahars
* Māris Verpakovskis
* Aleksandrs Koliņko
* Igors Stepanovs
* Vitalijs Astafjevs
* Andrejs Rubins
* Mihails Zemlinskis

## Eksterne lenker
*
LINO

:*Ordet *lino* kan også bety [[linoleumssnitt]], en enkel trykketeknikk *

**Forvaltningsorganisasjonen LINO** var en frittstående opphavsrettsorganisasjon for norske skribenter som ble stiftet i 1996, avviklet 2009. Organisasjonen hadde rundt 2800 skribenter som medlemmer. Bak LINO stod Norsk kritikerlag og Norsk faglitterær forfatter- og oversetterforening.

Organisasjonens oppgaver var å passe på medlemmenes rettigheter i henhold til åndsverksloven, forhandle avtaler om bruk av medlemmers verker, representere skribenter i rettssaker, kreve inn og utbetale vederlag og gi medlemmer og brukere informasjon og råd om opphavsrett og annen lovgivning.

Forvaltningsorganisasjonen LINO ble avviklet i forbindelse med at virksomheten i Kopinor, LINO og Pensumtjeneste AS ble samordnet.

## Referanser
Lødølja

**Lødølja** er en 36,5 kilometer lang elv i Nea-Nidelvvassdraget som renner fra Lødøljsjøan i Meråker via Finnkoisjøen til Aunet i Tydal kommune i Trøndelag, der den renner ut i Nea.

## Referanser
Tsunejiro Tomita

**Tsunejiro Tomita** (født 28. februar 1865, død 13. januar 1937) fra Shizuoka, Japan, var en av «de fire store» judoutøverne, en *[[Kodokan no Shitenno|Shitenno]]*, i Kodokan.

På toppen av medlemslisten i Kodokan finner man **Tsunejiro Tomita**. Han var Jigoro Kanos første student.

Jigoro Kano startet det moderne systemet med beltegrader da han i 1883 tildelte **Tomita** og Shiro Saigo sorte belter, *shodan*. Disse to var også de første som fikk 2. dan et år senere.

## Referanser
Shiro Saigo

**Shiro Saigo** (født 4. februar 1866, død 22. desember 1922) fra Aizu Wakamatsu, Japan, var en av «de fire store» judoutøverne, en *[[Kodokan_no_Shitenno|Shitenno]]*, i Kodokan. Han var sønn av *Shida Sadajiro*, en *samurai* av *Aizu Domain*.

## Biografi
Han flyttet til Tokyo i 1882 og ble en av de første studentene til Jigoro Kano. Han var en mester i Daito-Ryu Jujutsu, og var stort delaktig i utviklingen av og populariteten til judo i årene som fulgte.

Jigoro Kano startet det moderne systemet med beltegrader da han i 1883 tildelte Shiro og Tsunejiro Tomita sorte belter, *shodan*. Disse to var også de første som fikk 2. dan et år senere. Saigo hoppet så opp til 4. dan i 1885 og ble tildelt 5. dan i 1889. 

Saigo er kanskje mest kjent for sin deltagelse i den legendariske kampen mellom kodokan judo og Jujutsu. Kampen skulle bestemme hvilken kampsport som var den beste i kamp. I sin kamp møtte Saigo en mye større og mer erfaren jujutsu utøver. Saigo fikk kjørt seg i 10 minutter, og ble kastet i luften, men landet alltid på bena. Han fikk inn en kontring, men kampen ble ikke avgjort. Etter 15 minutters kamp fikk han inn en *Yama-arashi* med så mye kraft at han sendte sin motstander ut med hjernerystelse. Saigo ble et idol i Japan.

## Referanser
Sulasundet

**Sulasundet** er et ferjested på sørsida av øya Sula på Sunnmøre i Møre og Romsdal med forbindelse over Sulesundet til Hareid. Fra Sulasundet går veien videre til Sula med tettstedet Langevåg og til Ålesund. Sulesundet forbinder Storfjorden i øst med Breisundet i vest.
Amylase

**Amylase** er en gruppe enzymer som spalter stivelse (polysakkarider) til sukker (disakkarider).

Amylase finnes i spytt, tarmsaft og i sekresjoner fra bukspyttkjertelen. Den starter virkningen på stivelse alt i munnhulen. Stivelse består egentlig av de to polysakkaridene amylose og amylopektin (begge er såkalte K3a karbohydrater ). Amylase spalter amylosen, som er lange sukkerkjeder, til to og to glukoseenheter (disakkarider) av gangen, slik at det kan dannes maltose. På samme måte spalter amylasen amylopektin, men prosessen stopper opp når den når fram til forgreningene (1-6 bindingene) og danner nye svært forgrenede molekyler som er den del av polysakkaridet dekstrin. Dette spaltes av et annet enzym (isomaltase) til maltose (et disakkarid).

Et forhøyet nivå av amylase i blod og urin kan være et signal på betennelse i bukspyttkjertelen, såkalt pancreatitt.

Amylase finnes i ulike former, og eksempler på disse er alfa-, beta-, og gamma varianter. De ulike variantene angriper eller klipper opp forskjellige steder på stivelsen. Eksempel på en slik variant er alfa varianten  ptyalin.

Amalyse produseres også av sopp og bakterier. 

## Kilder
* https://sml.snl.no/amylase, hentet 16.11.2022

## Litteratur

*
House of Wax

**House of Wax** kan bety:

* Det engelske ordet for et vokskabinett
**[[Vokskabinettet]]* (orig.: *House of Wax*) , en skrekkfilm fra 1953 i 3D, med Vincent Prince i hovedrollen.
**[[House of Wax (film fra 2005)|House of Wax]]*, en nyinnspilling av filmen, lansert i 2005, med Elisha Cuthbert og Paris Hilton i hovedrollene.
**[[Et vokskabinett]]*, originalversjonen av filmen fra 1933.
House of Wax (film fra 2005)

***House of Wax*** er en amerikansk-australsk grøsser-thriller fra 2005, regissert av Jaume Collet-Serra. 

Filmen er en nyinnspilling av filmen med samme navn fra 1953, som hadde Vincent Price i hovedrollen, og som igjen var en nyinnspilling av ''Et vokskabinett'' fra 1933.

## Handling
Mens de kjører gjennom Louisiana på vei til en viktig fotballkamp for collegelag, stopper seks tenåringer på en campingplass. De støter på en lastebilsjåfør, og neste morgen har de mistanke om at noen har tuklet med bilen deres. For å unngå å bli strandet, godtar de å sitte på med lastebilsjåføren til Ambrose, en isolert liten by i nærheten.

Da de kommer dit, blir de dratt inn i Trudys «House of Wax», et museum med overraskende naturtro voksskulpturer. De går to og to for å lete etter en bildel, og oppdager raskt at resten av Ambrose er befolket med mordoffer dekket med voks. Drapsmannen går også rundt i byen, på leting etter nye offer til samlingen sin.

## Priser og nominasjoner
;Nominasjoner og priser i den 26. Razzie-utdelingen
* Vant: Verste kvinnelige birolle (Paris Hilton)
* Nominert: Verste film
* Nominert: Verste oppfølger eller gjenskapelse

:Andre priser
Filmen mottok tre priser under Teen Choice Awards, for *beste skuespiller i en action-, eventyr- eller thrillerfilm* (Chad Michael Murray), for *beste skrikescene i en film* (Paris Hilton) og for *beste thriller*, i tillegg til ytterligere fire nominasjoner: Elisha Cuthbert i klassen *beste skuespillerinne i en action-, eventyr- eller thrillerfilm*, Paris Hilton for *årets gjennombrudd av en kvinne*, Jared Padalecki for *årets gjennombrudd av en mann* og Chad Michael Murray, Elisha Cuthbert og Brian Van Holt ble nominert for *beste konflikt*.
Hilton fikk derimot også to priser under Razzie Awards, for *verste kvinnelige skuespiller i tiåret* og for *verste kvinnelige birolle*. Den ble også nominert til *verste film* og *verste nyinnspilling eller oppfølger*.

## Rolleliste

## Referanser


## Eksterne lenker
* 
*
Sakujiro Yokoyama

**Sakujiro Yokoyama** (født 1864, død 1912) fra Japan var en av «de fire store» judoutøverne, en *[[Kodokan no Shitenno|Shitenno]]*, i Kodokan.

## Biografi
**Yokoyama** var en av de mest kjente trenerne på *Tenshin shinyo ryu*, en av de eldre jujutsuskolene i Japan, som Jigoro Kano hentet mye inspirasjon fra når han utviklet judo.

Yokoyama var en kraftigere mann enn gjennomsnittet på denne tiden. Historien sier at han var omtrent 169 cm høy og veide 95 kg da han var 26 år. Han hadde noen sterke, effektive og kraftfulle teknikker og ble kalt «Devil Yokoyama» på grunn av hans stil.

Han ble etter hvert lederen for judotreningene på Kodokan-senteret i Tokyo, og han fikk derfor stor betydning for utviklingen av judo i Japan. 

## Lengste kamp noensinne
**Yokoyama** møtte i 1886 Hansuke Nakamura i et historisk oppgjør som satte begge utøveres dyktighet, erfaring og taktiske egenskaper på en stor prøve.

Hansuke var en av de store mesterne på *Ryoi Shintoh-ryu*, og nærmest som en kjempe å regne i Japan med sine 176 cm og 94 kg. 

Yokoyama kjempet med alle teknikker han kunne – likevel var det ikke nok til å vinne kampen. Kampen varte i 55 minutter uten at noen hverken ga eller tok poeng. Til slutt måtte dommeren dele seieren mellom de to utøverne.

## Referanser
Henning Stensrud

**Henning Stensrud** (født 20. august 1977 i Lørenskog) er en norsk tidligere skihopper. Han debuterte i verdenscupen i 1996, og var med i den norske OL-troppen i 1998. Hans beste enkeltplassering i verdenscupen er en fjerdeplass, noe han forøvrig har greid to ganger, i Engelberg og Oberstdorf, begge i sesongen 1997/98.

Han har nå gitt seg som aktiv hopper og har blitt en del av trenergruppen i Trønderhopp.

## Referanser


## Eksterne lenker
*
Ola Aabakken

**Ola Aabakken** (født 24. juli 1940) er en norsk offiser. Aabakken kommer fra Vågå kommune og gikk inn i militæret i 1957. Han er den første norske offiser som oppnådde generalløytnants grad fra intendantur-våpengrenen. Hans tre brødre, Jon, Leif og Erling ble også offiserer.

Han var regnet som en mulig kandidat til stillingen som forsvarssjef, hadde han ikke tatt stillingen i High Wycombe som stabssjef i AFNORTHWEST i 1994. Utnevnelsen gikk til Arne Solli.

Han ble i 1997 etterfulgt av Odd Vincent Skjøstad i stillingen som stabssjef ved AFNORTHWEST. 

Han ble i statsråd den 14. mars 1997 beordret til stillingen som direktør for Forsvarets høgskole. 

## Karriere
* Stabssjef 6. divisjon 1985&ndash;1987.
* Sjef for operasjonsstaben ved Forsvarets Overkommando 1990&ndash;1993
* Chief of Staff AFNORTHWEST 1994&ndash;1997
* Direktør Forsvarets høgskole 1997&ndash;2000

## Grader
* 1985: Oberst
* 1990: Generalmajor
* 1994: Generalløytnant

## Referanser
Skandia

**Skandia** er et svensk forsikringsselskap som ble etablert i 1855. Selskapet har i dag virksomhet i Sverige, Danmark og Norge, har ca. 2&nbsp;300 ansatte og er en betydelig kapitalforvalter i Norden.

I de siste årene har finanskonsernet gjennomgått store forandringer. Fra å ha vært et forsikringsselskap med hovedvekt på skadeforsikring til en virksomhet som er globalt fokusert på sparing, til igjen å bli et nordisk bank- og forsikringskonsern med fokus på trygghet og langsiktig sparing. I februar 2006 overtok det sørafrikanske selskapet Old Mutual aksjemajoriteten i selskapet. I mars 2012 kjøpte Skandia Liv den nordiske virksomhet til Skandia tilbake fra Old Mutual og besluttet å omdanne Skandia til et kundeeid, gjensidig selskap.   

## Referanser


## Eksterne lenker
* Om konsernet (svensk)
Piero di Cosimo

**Piero di Cosimo**, også kjent som **Piero di Lorenzo** (født 1462, død 1521/1522), var en maler fra Firenze i Italia.

## Maleri
* *Portrett av Simonetta Vespucci* (c. 1480),  57 x 42&nbsp;cm, Musée Condé, Chantilly, France
* *The Visitation with Saints Nicholas and Anthony* (1489–1490) , 184 x 189, National Gallery of Art, Washington
* *Venus, Mars, og Cupid* (1490)  72 x 182&nbsp;cm, Staatliche Museen, Berlin
* *Vulcan og Aeolus* (c. 1490), National Gallery of Canada, Ottawa
* *Maria Magdalena* (1490s), 72,5 x 76&nbsp;cm, Galleria Nazionale d'Arte Antica, Rome
* *Katarina av Alexandria * (1493) Ospedale degli Innocenti, Florence

* *Allegory* (1500),  National Gallery of Art, Washington
* *Apostelen Johannes*, (1504–1506), Honolulu Museum of Art

* *Perseus og Andromeda* c. 1515, 70 x 123&nbsp;cm, Uffizi, Florence
* *Giuliano da San Gallo* (c. 1500)  47,5 x 33,5&nbsp;cm, Rijksmuseum, Amsterdam
* * Prometheus, (1515), [[Alte Pinakothek]], Munich and Musée des Beaux-Arts, Strasbourg

== Galeria ==
<gallery mode="packed" heights="200px">
File:Piero di cosimo, ritratto di giuliano da sangallo.jpg|[[Giuliano da Sangallo]], malt av Piero di Cosimo.
File:Piero di Cosimo (Piero di Lorenzo) - St. John the Evangelist, c. 1500.jpg|«[[Apostelen Johannes]]», oil on panel, 1504-6, [[Honolulu Museum of Art]], USA
File:Piero di Cosimo - Portrait de femme dit de Simonetta Vespucci - Google Art Project.jpg|«Portrett av Simonetta Vespucci», ca. 1480-1490.  *Musée Condé*, Chantilly. 
Image:Piero di Cosimo 025.jpg|«Antonius den store», c. 1480, [[National Gallery of Art]], Washington, D.C., USA
File:Piero di Cosimo - Venus, Mars und Amor - Gemäldegalerie Berlin.jpg| «[[Venus]], [[Mars (gud)|Mars]] og [[Cupido]]» *, Gemäldegalerie, Berlin], Germany


## Referanser




## Eksterne lenker
*
NORMANS

**NORMANS** (NORwegian Modular Arctic Network Soldier) er et konsept fra Forsvaret initiert fra Forsvarets forskningsinstitutt for å utvikle fremtidens soldatutrustning.  Prosjektet, som har pågått siden 2000, skal i samarbeid med industrien gi norske soldater bedre beskyttelse, samt nye elektroniske hjelpemidler for å gi bedre kontroll og oversikt i kritiske situasjoner.

Komponenter i NORMANS inkluderer bærevest, vernemaske, drikkesystem, hjelm, hørselvern, våpen, samt navigasjon (GPS) og kommunikasjonshjelpemidler. Med en avansert kommandoenhet (PDA), har ledende befal bedre oversikt over stridsfeltet og over egne og fiendens stillinger. Samtidig er totalvekten på utstyret redusert i forhold til dagens utrustning.

Andre land har likestilte programmer, som USAs Land Warrior og Tysklands IdZ.

## Eksterne lenker
* Fremtidens soldatutstyr (FFI)
Phishing

**Phishing**, på norsk også kalt **nettfisking**, er en betegnelse på digital snoking eller «fisking» etter sensitiv informasjon, som passord eller kredittkortnummer. Uttrykket kommer fra engelsk *fishing*, der f-en er erstattet med «ph», som er vanlig hackersjargong.

Denne formen for datakriminalitet er i rask utvikling. De som står bak utvikler stadig nye metoder og phiskeredskaper, som ikke nødvendigvis er beskrevet nedenfor eller på anti-phishing-nettsteder. 

## Framgangsmåte
En vanlig framgangsmåte er at en person sender en e-post og utgir seg for å være fra for eksempel en stor bank. E-posten sendes ut til en rekke personer og opplyser for eksempel om at det er problemer med noen kredittkort fra den banken. Problemet kan imidlertid, ifølge e-posten, løses lett ved å følge en vedlagt lenke til en nettside, svare på spørsmål der og fylle inn personalia og kredittkortinformasjon. Denne informasjonen brukes så til å tappe kredittkortet for penger.
Det hele gjøres mer troverdig ved at e-posten ser ut som den er fra en anerkjent bank og at nettsiden man kommer til ser helt ut som de offisielle nettsidene til denne banken.

I tillegg kan e-posten for eksempel bruke et skript som først åpner bankens faktiske nettsider og deretter et mindre vindu, som angriperen laster fra sin server, hvor adressefeltet ikke er synlig. Dette gjør at det for mange ser ut som man er kommet inn på bankens nettsider, og det føles tryggere å fylle inn den aktuelle informasjonen. Og selv om de fleste kanskje ikke lar seg lure, tilsier «de store talls lov» at så mange blir lurt at denne formen for datakriminalitet har vist seg lønnsom.

Andre framgangsmåter er at den første henvendelsen kommer via chat / lynmeldinger eller telefon. Henvendelsen kan gi seg ut for å være fra en kjent programvare- eller sikkerhetsleverandør (for å vekke tillit) og opplyse om at det er problemer med din datamaskin, noe de skal hjelpe deg å løse. Deretter guides du til nettsteder eller andre handlinger der målet er at du skal gi fra deg vital informasjon (identitet, passord, bankinformasjon osv.) som så kan misbrukes.

## Spear phishing
Spear phishing (spydphiske) er en selektiv, avansert og sofistikerte form for phishing. Den retter seg ofte mot individer eller bedrifter. Angriperen samler inn informasjon på forhånd, for eksempel om kunde, leverandør, avtaler og samarbeidspartnere. Denne informasjonen brukes så til å bygge kredibilitet i en e-post, ved å referere til interne ting og navn som er kjent for mottageren.

## Beskyttelse
Det finnes flere ulike programmer på nett for deteksjon av phishing. Nye versjoner av de mest populære nettleserne (Microsoft Edge, Firefox, Opera og Chrome) har beskyttelser mot dette. Likevel er også brukeropplæring meget viktig for å beskytte seg best mulig. I tvilstilfeller kan en bruker f.eks. kontakte banken eller den institusjonen som e-posten utgir seg for å være fra. Hvis en henvendelse besvares pr. e-post, bør e-postadressen skrives inn manuelt, og ikke ved å klikke «Svar» fra den tvilsomme meldingen.

## Se også
*Kortsvindel

## Eksterne lenker
* Antiphishing working group
* Microsoft Antiphishing
Daisy Dukes

«**Daisy Dukes**» er ekstremt korte, formsydde dongerishorts som blir brukt av unge kvinner, originalt i USAs sørstater. De er oppkalt etter figuren Daisy Duke (portrettert av skuespillerinnen Catherine Bach) i den amerikanske TV-serien *[[The Dukes of Hazzard]]* fra tidlig på 1980-tallet.

Etter at TV-serien ble tatt av sendeplanen ville sannsynligvis navnet «Daisy Dukes» ha mistet sin popularitet, hadde det ikke vært for sangen «Dazzey Duks» av hiphop-artisten Duice på 1990-tallet. Duice gjenopplivet ikke bare navnet, men introduserte det også for en ny generasjon som ikke var klare over hva det betydde. 

I 2005 ble det igjen skapt blest rundt navnet da Jessica Simpson hadde rollen som Daisy Duke i filmen *[[The Dukes of Hazzard (film)|The Dukes of Hazzard]]*, basert på den populære TV-serien fra 80-tallet.
Dirty Love

***Dirty Love*** er en amerikansk sexkomedie lansert i 2005 med Jenny McCarthy som hovedrolleinnehaver og manusforfatter, og John Mallory Asher som regissør. Da filmen ble innspilt var paret gift, men de har siden tatt ut skilsmisse.

## Handling

Rebecca (McCarthy) finner kjæresten Richard (Victor Webster) til sengs med en annen kvinne. Hun blir naturligvis lei seg på grunn av dette, og blir sammen med en magiker, så en Woody Allen-imitator og siden en mann som kan gjøre uvanlige ting med store fisker. Hun greier imidlertid ikke å oppfatte at mannen hun burde være sammen med er sin gode venn John (Eddie Kaye Thomas). Rebecca har også to kompiser, Carrie (Kim Heskin) og Michelle (Carmen Electra).

## Priser og nominasjoner
### [[Den 26. Razzie-utdelingen]]
* Vant: Verste film
* Vant: Verste skuespillerinne (Jenny McCarthy)
* Vant: Verste regissør (John Mallory Asher)
* Vant: Verste manus
* Nominert: Verste kvinnelige birolle (Carmen Electra)
* Nominert: Verste par på skjermen (Jenny McCarthy og «hvem som helst dumme nok til å bli venn med eller gå på date med henne»)

## Skuespillere
* Jenny McCarthy som Rebecca Sommers
* Eddie Kaye Thomas som John
* Carmen Electra som Michelle López
* Victor Webster som Richard
* Kam Heskin som Carrie Winters
* Deryck Whibley som Tony
* Guillermo Díaz som Tom Houdini

## Eksterne lenker
*
The Dukes of Hazzard (film)

***The Dukes of Hazzard*** er en film basert på den amerikanske TV-serien *[[The Dukes of Hazzard]]*. Filmen er regissert av Jay Chandrasekhar og hadde kinopremiere den 5. august 2005. Filmen handler om eventyrene til søskenbarnene Bo, Luke, Daisy og deres onkel Jesse i deres forsøk på å overliste politisjefen i Hazzard County, Boss Hogg, og sheriff Rosco P. Coltrane.

## Handlingsreferat
Bo og Luke og Daisy Duke er tre fettere som produserer hjemmebrent for deres onkel Jesse i Hazzard County, Georgia. Fetternes primære form for transport er en oransje Dodge Charger 1969-modell som guttene kjærlig omtaler som "General Lee". Familien plages ofte av en korrupt kommissær Jefferson Davis Hogg, kjent som "Boss Hogg" og hans villige håndlanger sheriff Rosco P. Coltrane. En kveld skyter Rosco mot "General Lee" etter Bo og Luke forsøker å stikke av fra ham.

Billy Prickett, en berømt racerbil-sjåfør, kommer til Hazzard County for å delta i et bil-rally. I mellomtiden planter Rosco falskt hjemmebrent i onkel Jesse sin låve, sånn at han og politiet deretter kan beslaglegge hele Duke-eiendommen. Dette tvinger hele familien til å midlertidig bo hos nabo og onkel Jesse sin kjæreste Pauline.

Duke-familien oppdager Boss Hoggs egentlige intensjoner om å gjøre hele området til en enorm kull-gruve. Men de blir senere arrestert av politiet i Atlanta. Fetterne forsøker å stikke av fra politiet, sånn at de kan informere resten av innbyggerne. Men når de endelig kommer hjem, oppdager de at Boss Hogg og sheriff Rosco har tatt onkel Jesse og Pauline som gissel for å hindre at fetterne forsøker å røpe planene deres for tidlig.

## Rolleliste

* Johnny Knoxville som Luke Duke
* Seann William Scott som Bo Duke
* Jessica Simpson som Daisy Duke
* Burt Reynolds som Boss Hogg
* Willie Nelson som onkel Jesse Duke
* David Koechner som Cooter Davenport
* M. C. Gainey som sheriff Rosco P. Coltrane.
* Michael Weston som vise-sheriff Enos Strate.
* Lynda Carter som Pauline.
* James Roday som Billy Prickett
* Kevin Heffernan som Derek «Sheev» Sheevington.
* Nikki Griffin som Katie-Lynn Johnson.
* Jacqui Maxwell som Annette.
* Alice Greczyn som Laurie Pullman
* Junior Brown som visesanger (forteller)
* Joe Don Baker som guvernør Jim Applewhite
* Barry Corbin som Bill Pullman

## Musikk
Filmens lydspor inneholder blant annet Jessica Simpsons coverversjon av Nancy Sinatras klassiker «These Boots Are Made For Walkin'». Sangen ble en hit i USA, og kom opp på 14.-plass på Billboard Hot 100-listen. Den provokative musikkvideoen inkluderer Willie Nelson.

## På kino
Filmen var på førsteplass over billettinntekter i åpningshelgen med en fortjeneste på $30,7 millioner og med en visning på til sammen 3 785 lerret, selv om den ble dømt nord og ned av de fleste profesjonelle filmkritikere.

I januar 2006 ble filmen nominert til flere Golden Raspberry Awards til den 26. Razzie-utdelingen.

Det var mange dristige scener som ikke ble vist på kino, men lagt ut på DVD.

## Referanser


## Eksterne lenker
* 
*
Jenny McCarthy

**Jennifer Ann McCarthy-Wahlberg** (født **McCarthy**; 1972) er en amerikansk fotomodell og skuespiller.

## Privatliv
I 2008 ble det kjent at McCarthy og den tidligere kjæresten Jim Carrey ventet barn sammen. McCarthy har en sønn med eksmannen og regissøren John Asher. McCarthy har tidligere tidligere fortalt media at sønnen er autist og har høstet både publisitet og kritikk for sine uttalelser og råd angående vaksiner.

## Karriere
I 1992 studerte McCarthy til sykepleier på Southern Illinois University. I et forsøk på å tjene penger til college, sendte hun inn et bilde til *[[Playboy]]* magazine. Hun ble valgt ut til å være midtsidepike i oktoberutgaven i 1993, og ble deretter Playmate of the year i 1994. Hennes suksess som modell førte til at hun sluttet på college og flyttet til Los Angeles for å skape seg en karriere innen underholdningsbransjen.

I 1995 ble McCarthy innleid av MTV for å være programleder i en ny TV-serie, *Singled Out*. McCarthy hadde to TV-serier som varte kun en kort tid, *The Jenny McCarthy Show* og *Jenny*, sistnevnte en sitcom. Hun har også opptrådt i flere filmer, for det meste i små biroller. Hun har også skrevet to bøker, *Jen-X* (1997), en selvbiografi, og *Belly Laughs: The Naked Truth About Pregnancy and Childbirth* (2004).

McCarthy hadde et forhold til Ray Manzella, som også var hennes manager. Paret tok ut separasjon, og McCarthy giftet seg senere med John Mallory Asher i 1999. De har en sønn, Evan, født i 2002. I 2005 tok McCarthy og Asher ut skilsmisse. 

McCarthy skrev og medvirket i filmen *[[Dirty Love]]* som hadde premiere på Sundance Film Festival i 2005. Filmen mottok mange negative kritikker, og tjente inn bare  dollar på billettsalg.

I boken *Jen-X* avslørte Jenny at når det gjelder modellarbeid, var hun ikke «særlig komfortabel med nakenhet». Ti år etter at hun var Playmate poserte hun imidlertid igjen for *Playboy*, og opptrådte i januarutgaven i 2005.

## Trivia
* Jennys yngre søster, Amy McCarthy, har også vært *[[Playboy]]*-modell.

## Filmografi
* *[[Things to Do in Denver When You're Dead]]* (1995)
* *[[The Stupids (film)|The Stupids]]* (1996)
* *[[BASEketball]]* (1998)
* *[[Diamonds (1999)|Diamonds]]* (1999)
* *[[Skrik 3]]* (2000)
* *[[Thank Heaven]]* (2001)
* *[[Scary Movie 3]]* (2003)
* *[[Dirty Love]]* (2005) (også produsent og manusforfatter)
* *[[John Tucker Must Die]]* (2007)
* *[[Witless Protection]]* (2008)
* *[[Two and a Half Men]]* i rollen som svindleren Sylvia Fishman aka Courtney (7 episoder, 2007–2011)

## Referanser


## Eksterne lenker
* 
* 
*
Ralph Bunche

**Ralph Johnson Bunche** (født 7. august 1904, død 9. desember 1971) var en amerikansk borgerrettsforkjemper og diplomat. 

Før andre verdenskrig studerte Bunche kolonipolitikk i Vest-Afrika. Han gikk inn i staben til Gunnar Myrdal som forsket på rasemotsetninger i USA. Under andre verdenskrig ble han den første afroamerikaner som fikk en toppstilling i USAs utenriksdepartement. 

I 1946 gikk han i FNs tjeneste og ble av generalsekretær Trygve Lie sendt til Midtøsten for planlegge en deling av Palestina mellom arabere og jøder. Araberne aksepterte ikke noen jødisk stat og gikk til krig mot Israel. Da Folke Bernadotte ble drept av jødiske ekstremister høsten 1948, måtte Bunche erstatte ham i denne oppgaven. Han lyktes å oppnå en våpenhvile etter vanskelige forhandlinger. I 1950 ble han tildelt Nobels fredspris for sin mekling i Palestina fra 1948 til 1949. Han ble dermed den første afroamerikaner som mottok fredsprisen. 

## Referanser


## Eksterne lenker
* 
*
Anarkosyndikalisme

**Anarkosyndikalisme** er en politisk retning både innenfor syndikalismen og anarkismen. Den ønsker å få etablert et desentralisert, arbeiderstyrt samfunn. Anarkosyndikalister mener at man gjennom fagforeninger, streiker og annen direkte aksjon, må søke å gradvis bygge ned statens og private eiere sin makt, og erstatte den statsregulerte kapitalismen med et samfunn hvor produksjonen styres demokratisk av arbeiderne og lokalsamfunnene.

## Syndikalisme og anarkisme
Syndikalismen og anarkismen er beslektede idéretninger, og i anarkosyndikalismen har de forskjellige oppgaver. Syndikalismen er arbeiderklassens kampbevegelse og står for den praktiske organisering av arbeid, arbeidernes økonomiske frigjøring og fordeling av arbeidets goder til arbeiderne. Anarkismen er den maktkritiske filosofien som bl.a. omhandler arbeidernes (og enkeltmenneskets) intellektuelle frigjøring. 

I anarkosyndikalismen står anarkismen for planen og tankegodset, mens syndikalismen skal være den praktiske vei til det frie og direkte demokrati.

## Historikk
Anarkosyndikalismen stod sterkt i Italia, Frankrike og Spania tidlig på 1900-tallet. CNT (Confederacion Nacional del Trabajo) var en av de største anarkosyndikalistiske fagorganisasjonene, og spilte en viktig rolle under den spanske borgerkrigen. I USA sto IWW (Industrial Workers of the World), relativt sterkt, og i sine glansdager kunne den påkalle støtten til rundt 300 000 arbeidere. I Sverige ble SAC (Sveriges Arbetares Centralorganisation) stiftet i 1910. Den eksisterer ennå, men regnes av enkelte anarkosyndikalister for å være reformistisk.

## Se også
*Anarkisme
*Norsk Syndikalistisk Føderasjon
*Syndikalisme

## Kilder
*Alarm nr. 3, 8/2 1936 («Peter Krapotkin.» Av Alf L. Strøm. Sitatet er fra Peter Kropotkin i «En anarkists erindringer»).

## Eksterne lenker
*
Svein Jarvoll

**Svein Jarvoll** (1946–2026) var en norsk forfatter og oversetter, oppvokst i Oslo. 

Han gjorde flere oversettelser og gjendiktninger fra dansk, engelsk og gresk. Hans skriverier tok en retning som han selv angir som skjønnlitterære essay, av andre karakterisert som en rytmikk av uavbrutte setninger, avsnittsfrihet og grubleri rundt sjeldne ord.  

Jarvoll har vært formann i Den norske Forfatterforenings Det litterære råd, har undervist ved Forfatterstudiet i Bø, og fikk Dobloug-prisen i 2001.

## Utgivelser
### Romaner
* 1988: *En australiareise*

### Noveller
* 1990: *Den ufullførte beretningen om Henry Glass og andre noveller*

### Dikt
* 1984: *Thanatos*

### Essays
* 1995: *Melbourne-forelesningene*
* 1997: *Cornucopia jubilans, eller Begeistrings overflødighetshorn*
* 2001: *Et hvilket som helst glass vann*
* 2004: *Ustadighet. Ustadighet* (H PRESS).

### Gjendiktning
* 1993: Arkhilokhos: *Fragmenter*
* 2003: Sapfo

## Referanser


## Eksterne lenker
* 
*  Svein Jarvoll i NRK Forfatter
*  Svein Jarvoll i Forfatterkatalogen hos Norsk Forfattersentrum
*
Noresund

**Noresund** var opprinnelig et gammelt sundsted, der folk og fe kunne krysse over Krøderfjorden. Sundstedet utviklet seg til å bli et tettsted, og er i dag administrasjonssenter i Krødsherad kommune i Buskerud fylke. Tettstedet har  innbyggere per 1. januar  og ligger i søndre halvdel av Krøderfjorden, som akkurat her smalner kraftig inn og er kun om lag 200 meter bred. Det er i dag bilbro over sundet, men her måtte folk og fe ros over i båt eller ferdes over isen i gamledager.

Riksvei 7 gikk tidligere gjennom stedet, men da riksveien ble fornyet ble den lagt utenfor Noresund, og den gamle veien fikk benevnelsen fylkesvei 280 (Krødsheradveien). Tettstedet rommer blant annet et lite kjøpesenter, flere bensinstasjoner og Sole gjestegård. Skisenteret på Norefjell ligger 3 kilometer nordvest for Noresund. Krødsherad prestegård naturminne og Olberg kirke står like sør for tettstedet.

## Referanser
Kuensel

**Kuensel** er Bhutans eneste avis. Den ble grunnlagt i 1967 som en regjeringsintern avis og ble gjort om til en offentlig ukeavis i 1986. 

Avisen utgis nå på Dzongkha (offisielt språk i Bhutan), engelsk og nepalsk. I 1992 ble avisen gjort selvstendig, men fortsatte å motta subsidier fra regjeringen. I 1996 økte avisens innhold fra 12 til 16 sider på dzongkha og fra 8 til 12 sider på nepalsk. 

1. februar 2006 annonserte det Bhutanske *informasjons- og kommunikasjonsdepartementet* at det fra april 2006 vil lanseres to private aviser i Bhutan &ndash; Bhutan Times og Bhutan Observer. 

## Referanser


## Eksterne lenker

*
Krøderbanen

**Krøderbanen** er en 25,97 km lang jernbane som går mellom Vikersund stasjon på Randsfjordbanen i Modum og Krøderen i Krødsherad. Banen ligger i Buskerud fylke.

Krøderbanen er siden 1987 en museumsjernbane.

## Historie
Byggingen ble påbegynt i 1870, og banen ble åpnet 28. november 1872 som smalsporet jernbane (1067&nbsp;mm sporvidde). Banen ble ombygget til normalspor i 1909. 

Tømmertransport fra Hallingdal til Drammen var banens viktigste inntektskilde. Fra Krøderen stasjon i sydenden av innsjøen var det forbindelse med dampbåt til Gulsvik. Båtturen tok 2 1/2 time med D/S «Haakon Adelsten» (fra 1861), D/S «Krøderen» og D/S «Norefjeld». Siste dampbåt gikk i 1925.

Krøderbanen var en del av Bergensbanen i halvannet år. Da strekningen Voss–Gulsvik ble tatt i bruk 10. juni 1908, måtte passasjerer og gods fraktes med dampbåt på innsjøen Krøderen mellom Gulsvik og Krøderen stasjon, og så med tog til Vikersund og videre på Randsfjord- og Drammenbanen til Oslo Vestbanestasjon;. Etter at Bergensbanen åpnet i sin helhet fra Gulsvik til Hønefoss og Oslo i desember 1909, havnet Krøderen i bakevjen. Bare lokaltrafikken vedble på Krøderbanen.

Passasjertrafikken ble lagt ned i 1958. I 1977 begynte Norsk Jernbaneklubb å kjøre veterantog på banen. 1. januar 1979 ble de nordligste 2,6 km av banen nedlagt. NSBs godstrafikk fortsatte til 1985. Stortinget vedtok samme år at Krøderbanen sammen med Krøderen stasjon skulle bevares for ettertiden som en museumsjernbane. 

Sangen «Dra med Krøderbanen» (1980) ble en slager for visegruppa Ballade! I sangen nevnes flere av Krøderbanens stoppesteder og holdeplasser. 

## Fredning
Stasjonsområdet på endestasjonen Krøderen er fredet sammen med ca 2,6 kilometer av banen. I tillegg til endestasjonene er det mellomstasjoner på Snarum, Sysle og Kløftefoss.

## Dagens trafikk og organisering
I sommerhalvåret kjører Norsk Jernbaneklubb museumstog trukket av damplokomotiv - disse er en turistattraksjon. Det kjøres også tog med dieselmotorvogn. Kjøresesongen er normalt i månedene juni - september, men arbeidstog kjøres året rundt. Det kjøres åpne tog for publikum og chartrede tog for lukkede grupper. Se Krøderbanens hjemmesider for nærmere detaljer.

Per 2018 er Krøderbanen en avdeling i Stiftelsen Buskerudmuseet.

## Linjekart

|}

## Galleri

Fil:Krøderbanen map 1902.jpg|Historisk kart (1902) over Krøderbanen
Fil:Krøderen stasjon.jpg|Krøderen stasjon, fredet i 1981
Fil:Krøderen vasstårn.jpg|Vanntårn, Krøderen
Fil:Sysle stasjon.jpg|Sysle stasjon
Fil:Krøderen lokstall.jpg|Lokstall, Krøderen
Fil:Kroederbanen 1.jpg|Damplokomotiv på Krøderen stasjon
Fil:Krøderbanen lokomotiv Type E2 nr. 1122 (3).JPG|Lokomotiv type E2 nr. 1122 innleid fra Sverige
Fil:Krøderbanen motorvogn 01.jpg|Motorvogn av type 87 på Krøderen stasjon
File:Krøderbanen start.jpg|Krøderbanens start på Vikersund


## Referanser




## Litteratur
* 
* 
* 
* 

## Eksterne lenker
* 
*  Krøderbanen i openstreetmap.org
*
«al-Salam Boccaccio 98»

**«al-Salam Boccaccio 98»** var en ferge eid og drevet av el-Salam Maritime Transport, et egyptisk transportselskap. Det var bygd i 1970.

2. februar 2006 sank fergen i Rødehavet på vei fra Duba i Saudi-Arabia til byen Safaga sør i Egypt. Båten hadde 1415 passasjerer om bord, de fleste egyptere som arbeider i Saudi-Arabia, men også enkelte pilegrimer på vei tilbake fra Mekka.

Skipets siste kjente posisjon var 100 km fra Duba. 3. februar 2006 ble det funnet livbåter og lik i vannet. Det ble også funnet noen overlevende.

Dårlig vær i området vanskeliggjorde redningsarbeidet. En uke etter forliset regnet man med at 390 overlevende var blitt reddet. Over 700 var fremdeles savnet, og 244 bekreftet omkommet.

## Fakta om skipet
Skipet var en roroferge bygd i Italia i 1969. Det ble overlevert til første eier i 1970 og satt inn i trafikk mellom Italia og Tunisia med navnet MS Boccaccio. Skipet var 131 meter langt og 20 meter bredt.

Opprinnelig var skipet sertifisert for 500 passasjerer med 506 lugarplasser og for 200 biler. Det ble bygd 6 søsterskip i serie fra 1969 til 1972 ved to italienske verft. Etter påbygging i 1991 ble kapasiteten økt til 1.300 passasjerer med 920 lugarplasser. Samtidig ble bilkapasiteten økt til 320 biler.

## Eksterne lenker
* 
* 
*  Flere hundre kan ha overlevd  (Adresseavisen)
*  Egyptian ferry sinks in Red Sea  (BBC News)
*  Sea search for 'vanished' ferry  (Times Online)
*  Passenger ferry sinks in Red Sea (CNN)
*  al-Salams hjemmeside
Crash

**Crash** har flere betydninger:

*Crash, lydord for kollisjon.

## Filmer
*''Crash'', en film fra 1922 av Fred Hibbard.
*''Crash'', en norsk film fra 1974 av Rolf Clemens.
*''Crash!'', en film fra 1977 av Charles Band.
*''Crash'', en film fra 1987 av John Stewart.
***[[Crash (1996)|''Crash'']]**, en film fra 1996 av David Cronenberg.
*''Crash'', en film fra 2004 av Paul Haggis.

## TV-serie, musikkinstrument og videospill
**[[Crash-Truslen fra det sorte hull (1984)]]*, en dansk TV-serie fra 1984 av Carsten Overskov.
*Crash, en cymbal
*Crash Bandicoot, et videospill

## Annet
*Community Resources Against Street Hoodlums (CRASH), en spesialtrent anti-gjeng-avdeling hos LAPD.
Waldemar von Knoeringen

**Waldemar [[friherre|Freiherr]] von Knoeringen** (født 6. oktober 1906 i Rechetsberg (Kreis Weilheim), død 2. juli 1971 i Bernried am Starnberger See) var en tysk politiker (SPD).

## Liv og virke
### Bakgrunn
Knoeringen tilhørte en gammel tysk adelsslekt, hvis deltagelse i korstogene er dokumentert. Flere medlemmer av familien var biskoper og abbeder i den katolske kirke i Bayern. Hans familievåpen befinner seg på en avbildning av konsilet i Konstanz.

### Politisk virke
I 1926 ble han medlem av SPD. For ham var det bare dette partiet som stod for både rettferdighet og frihet. Da det var sjelden at adelige var sosialdemokrater på denne tiden, gikk han tidvis under navnet *Den røde baron* (et navn Manfred von Richthofen er bedre kjent under).

#### Landflyktig under nasjonalsosialismens tid
I 1933 ventet han med maskingevær sammen med sine venner fra Reichsbanner Schwarz-Rot-Gold på signalet til opprør, men signalet kom aldri, og Knoeringen flyktet til Østerrike. Gestapo fengslet hans forlovede Juliane og truet med å kun løslate henne hvis Knoeringen meldte seg frivillig. Av redsel for at Knoeringen ville gjøre dette innledet Juliane en sultestreik, ble løslatt og flyktet til Tirol.

Fra 1933 var han medlem av den antinazistiske gruppen *Neu Beginnen*. Knoeringen levet av å holde foredrag, hovedsakelig for det østerrikske sosialdemokratiske partiet.

Etter at Engelbert Dollfuß grep makten i Østerrike flyktet han til Tsjekkoslovakia. Der møtte han Léon Blum, som hjalp ham og andre sosialdemokrater å få innreisevisa til Frankrike. Her åpnet han et fotoatelier, men forretningen gikk dårlig.

Ved krigsutbruddet var han i England. Fra 1940 til 1943 arbeidet han for den tyskspråklige redaksjonen i BBC. Han sluttet i BBC etter at han ikke lenger fikk arbeide selvstendig med programmene og han heller ikke hadde fått gjennomslag for sitt krav om å få sendemanuscripter på forhånd.

#### Etterkrigstiden
I 1946 reiste Knoeringen tilbake til Tyskland. På grunn av sin emigrasjon og sitt «arbeide for fienden» ble han sterkt fiendtlig mottatt av mange. Han engasjerte seg i gjenoppbyggelsen av SPD i Bayern, og var fra 1947 til 1963 formann for SPD i Bayern. Fra 1958 til 1962 var han også viseformann i SPD. Han var medlem av den bayerske landdagen fra 1946 til 1970 (frem til 1962 som SPDs fraksjonsformann), og fra 1949 til 1951 var han også medlem av Forbundsdagen.

1954 oppnådde Knoeringen i koalisjonsforhandlinger med Bayernpartei, FDP og GB/BHE dannelsen av den såkalter *Firerkoalisjonen* under Wilhelm Hoegner og dermed den frem til idag eneste avløsning av CSU som regjeringsparti i Bayern.

I sin tale ved partikongressen i 1959 gikk han inn for Godesberger-programmet, SPDs nye partiprogram som markerte den for lengst fullførte forvandlingen fra sosialistisk arbeiderparti til pragmatisk (og sentrumsorientert) folkeparti. Han hadde vært en av de viktigste personene i utarbeidelsen av dette programmet. I 1965 tilhørte han SPDs skyggekabinett i tilfelle en valgseier.

## Referanser


## Eksterne lenker
*
Arild Helleland

**Arild Helleland** (født 29. november 1949 i Ullensvang kommune i Hardanger) er en norsk operasanger (tenor). Han er en svært populær sanger både i Norge og ute i Europa, og har vært fast ansatt ved Deutsche Oper i Berlin. Helleland er pensjonert, men er fortsatt aktiv som sanger.

## Referanser


## Eksterne lenker
* 
* 
*  Artikkel i Hardanger Folkeblad